Deklaracija o proglašenju države Izrael
Deklaracija o proglašenju države Izrael je javno pročitana u Tel Avivu, na veče Šabata (heb. erev šabat), 14. maja 1948. Sastavljena je mesecima pre toga, a konačna verzija je bila rezultat kompromisa između različitih delova izraelske javnosti tog vremena. Te večeri, večeri kada je prestajao britanski Mandat nad Palestinom, Jevrejski Narodni Savet se sastao u Tel Avivskom Muzeju i složio se sa proklamacijom, proglašavajući time Državu Izrael. Iste večeri je novostvorena država bila priznata od strane SAD-a, a tri dana kasnije i od SSSR-a (Staljin je smatrao da komunistička ili prokomunistička jevrejska država može biti dobar 'trn u oku' kapitalističkim zemljama Bliskog istoka). Ali mnoge države, posebno arapske, su se oštro usprotivile ovome. 

Stil Deklaracije podseća na Rezolucije UN-a, počinjući preambulom kojom se objašnjavaju razlozi za donošenje i prava Jevreja na nezavisnu državu, a zatim slede tačno određeni atributi nove Države Izrael.

Vanjske veze 

 Pravni status Zapadne obale, Pojasa Gaze i Istočnog Jerusalima
 Istorijat i ličnosti iza Deklaracije
 Iz biblioteke američkog predsednika Harija Trumana koji je prvi priznao Izrael 
 Tekst Deklaracije na engleskom jeziku

Historija Izraela
1948